בקשר לדיון בחוק פולארד, כפי שפורסם בידיעות אחרונות ב-5.12.15, צר לי לאכזב אחרים, אך אני לא שותף לשמחות על שחרור פולארד, גם לא אחרי שריצה את עונשו 30 שנה. הוא "הרוויח" זאת ביושר.
א. הוא עשה זאת למען בצע כסף אותו דרש באגרסיביות הולכת וגוברת.
ב. הוא גרם עוול ליהדות ארצות הברית ולארגונים השונים שנחשדו כסייענים בריגול.
ג. הוא גרם ליחסי עויינות, אי-אמון וחשדנות מצד ארצות הברית לישראל, עד היום הזה.
ד. הוא יכול היה להתחמק ולהימלט מארצות הברית אילו היה נשמע להנחיות מפעילו.
ה. הוא ניסה להיכנס לשגרירות ישראל בארה"ב בניגוד להנחיות ובידיעה ברורה שזה יסבך את מדינת ישראל.
ו. הוא הציע את שירותיו כסוכן מרגל גם למדינות אחרות, עבור בצע כסף.
לכן לא אהיה שותף בשמחתו על שחרורו.